CELEX: C2007/297/03
Language: et
Date: 2007-12-08 00:00:00
Title: Kohtuasi C-146/05: Euroopa Kohtu (kolmas koda) 27. septembri 2007 . aasta otsus (Bundesfinanzhofi eelotsusetaotlus — Saksamaa) — Albert Collée, Collée KG üldõigusjärglane versus Finanzamt Limburg an der Lahn (Kuues käibemaksudirektiiv — Artikli 28c A osa punkti a esimene lõik — Ühendusesisene tarne — Maksuvabastusest keeldumine — Tarne tõendamine hilinenult)

8.12.2007   
            
            
               ET
            
            
               Euroopa Liidu Teataja
            
            
               C 297/3
            
         Euroopa Kohtu (kolmas koda) 27. septembri 2007. aasta otsus (Bundesfinanzhofi eelotsusetaotlus — Saksamaa) — Albert Collée, Collée KG üldõigusjärglane versus Finanzamt Limburg an der Lahn
   (Kohtuasi C-146/05) (1)
   
   (Kuues käibemaksudirektiiv - Artikli 28c A osa punkti a esimene lõik - Ühendusesisene tarne - Maksuvabastusest keeldumine - Tarne tõendamine hilinenult)
   (2007/C 297/03)
   Kohtumenetluse keel: saksa
   Eelotsusetaotluse esitanud kohus
   Bundesfinanzhof
   Põhikohtuasja pooled
   
      Hageja: Albert Collée, Collée KG üldõigusjärglane
   
      Kostja: Finanzamt Limburg an der Lahn
   Kohtuasja ese
   Eelotsusetaotlus — Bundesfinanzhof — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23), muudetud sõnastuses, artikli 28c A osa punkti a tõlgendamine — Kauba ühendusesisese tarne käibemaksust vabastamisest keeldumine — Ühendusesisest tehingut tõendava arve hilinenud esitamine
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas, mida on muudetud nõukogu 16. detsembri 1991. aasta direktiiviga 91/680/EMÜ, artikli 28c A osa punkti a esimest lõiku tuleb tõlgendada nii, et sellega on vastuolus, kui liikmesriigi maksuhaldur keeldub tegeliku ühendusesisese tarne puhul käibemaksuvabastusest üksnes põhjusel, et sellise tarne kohta ei ole tõendeid esitatud õigeaegselt.
   Sellise tarne käibemaksust vabastamise õiguse uurimisel võib eelotsusetaotluse esitanud kohus arvesse võtta asjaolu, et maksukohustuslane on esialgu teadlikult varjanud seda, et tegu on ühendusesisese tarnega, vaid siis, kui on maksutulude saamatajäämise oht ning kui maksukohustuslane ei ole seda ohtu täielikult kõrvaldanud.
   
      (1)  ELT C 143, 11.6.2005.